એણે આમ તેમ જોયું, એક એટેન્ડન્ટને બોલાવ્યો અને સ્ટાફ પાર્ટી મનાવતો હશે ત્યાં જઈ બલબીર અંકલને બોલાવી લાવવા કહ્યું, થોડી જ વારમાં એક ઈલેક્ટ્રિકલ વ્હિલચેર પર એક ખડતલ શરીર ધરાવતા પણ પગ ગુમાવી ચૂકેલા વૃદ્ધ શખ્સે આવીને નમસ્તે કરી કહ્યું, બોલો, સર, મને કેમ બોલાવ્યો? . બસ… આમ જ અમે વાતો કરતાં હતાં એમાં તમે મને યાદ આવી ગયા, કહીને રાહુલે મિત્રો તરફ જોઈને પછી તેમના તરફ હાથ લાંબો કરીને કહ્યું, આ છે અમારા બલબીર અંકલ!